
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2236 

21 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 34817/28.8.2007 από¬ 
φασης «Έγκριση Κανονισμού Προεκτιμώμενων 
Αμοιβών της ΚΤΗΜΑΤΟΛΟΓΙΟ Α.Ε. των μελετών 
κτηματογράφησης για τη δημιουργία Εθνικού 

Κτηματολογίου» (Β' 1786). 1 

Λύση της αμιγούς δημοτικής επιχείρησης με την 
επωνυμία «Δημοτική Επιχείρηση Τοπικής Ανάπτυ¬ 
ξης Σταυρούπολης (Δ.Ε.Τ.Α.Σ.)» του Δήμου Σταυ- 

ρούπολης του Ν. Θεσσαλονίκης. 2 

Τροποποίηση Ο.Ε.Υ. Δήμου Ζάρακα. 3 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Κλαψινου Κωνσταντίνα του 

Αχιλλέα. 4 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΚΟΝΤΟΥΝΗ ΕΥΦΡΟΣΥΝΗ 

του ΝΙΚΟΛΑΟΥ. 5 

Πλαίσιο εποπτείας καλυμμένων ομολογιών που εκδί- 
δονται από πιστωτικά ιδρύματα (οονβΓβά όοηάε).. 6 

Τροποποίηση της ΠΔ/ΤΕ 2474/31.5.2001, όπως ισχύει, 
για την κατάργηση του ανώτατου ορίου παροχής 
πιστώσεων από πιστωτικά ιδρύματα και μέλη του 
Χρηματιστηρίου Αθηνών για τη διενέργεια χρη¬ 
ματιστηριακών συναλλαγών. 7 


ΑΠΟΦΑΣΕΙ Σ 

Αριθμ. 46263 (1) 

Τροποποίηση της υπ’ αριθμ. 34817/28.8.2007 απόφασης 
«Έγκριση Κανονισμού Προεκτιμώμενων Αμοιβών της 
ΚΤΗΜΑΤΟΛΟΓΙΟ Α.Ε. των μελετών κτηματογράφησης 
για τη δημιουργία Εθνικού Κτηματολογίου» (Β' 1786). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 10 του άρθρου 45 του ν. 3316/ 
2005 «Ανάθεση και εκτέλεση δημοσίων συμβάσεων εκ¬ 
πόνησης μελετών και παροχής συναφών υπηρεσιών και 


άλλες διατάξεις» (Α' 42), που προστέθηκε με το άρθρο 
5 παρ. 6 περ. δ' του ν. 3481/2006 «Τροποποιήσεις στη 
νομοθεσία για το Εθνικό Κτηματολόγιο, την ανάθεση 
και εκτέλεση συμβάσεων έργων και μελετών και άλλες 
διατάξεις» (Α' 162). 

2. Τις διατάξεις του ν. 2308/1995 «Κτηματογράφηση 
για τη δημιουργία Εθνικού Κτηματολογίου. Διαδικασία 
εως τις πρώτες εγγραφές στα κτηματολογικά βιβλία 
και άλλες διατάξεις», όπως ισχύει. 

3. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα που κυρώ¬ 
θηκε με το άρθρο πρώτο του π.δ/τος 63/2000 (Α' 98). 

4. Την υπ’ αριθμ. 433/13/23.10.2007 απόφαση του Δι¬ 
οικητικού Συμβουλίου του Οργανισμού Κτηματολογίου 
Χαρτογραφήσεων Ελλάδος (Ο.Κ.Χ.Ε.). 

5. Την υπ’ αριθμ. 301/5/17.10.2007 απόφαση του Διοικη¬ 
τικού Συμβουλίου της ΚΤΗΜΑΤΟΛΟΓΙΟ Α.Ε. 

6. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
Ο.Κ.Χ.Ε., αποφασίζουμε: 

1. Εγκρίνεται η τροποποίηση της υπ’ αριθμ. 34817/ 
28.8.2007 (Β' 1786) απόφασης του Υπουργού Περιβάλ¬ 
λοντος Χωροταξίας και Δημοσίων Έργων με την οποία 
εγκρίθηκε ο Κανονισμός Προεκτιμωμένων Αμοιβών της 
ΚΤΗΜΑΤΟΛΟΓΙΟ Α.Ε. των μελετών κτηματογράφησης 
για τη δημιουργία Εθνικού Κτηματολογίου, και η περί¬ 
πτωση α'της παραγράφου 4 του άρθρου 2 του παρα¬ 
πάνω κανονισμού αντικαθίσταται ως εξής: 

«α) Για κάθε δικαίωμα γνωστού δικαιούχου, κατα¬ 
χωρισμένο στην τελική κτηματολογική βάση, που έχει 
προέλθει από τροποποίηση, αλλοίωση, μεταβίβαση ή 
κατάργηση δικαιώματος της ανωτέρω παραγράφου 3 
περ. β' και για αριθμό δικαιωμάτων επιπλέον εκείνων 
της περίπτωσης β' της παραγράφου 3». 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2007 

Ο ΥΠΟΥΡΓΟΣ 

ΓΙΩΡΓΟΣ ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 32693 (2) 

Λύση της αμιγούς δημοτικής επιχείρησης με την επωνυ¬ 
μία «Δημοτική Επιχείρηση Τοπικής Ανάπτυξης Σταυ- 
ρούπολης (Δ.Ε.Τ.Α.Σ.)» του Δήμου Σταυρούπολης του 
Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Των παρ. 3 και 7 του άρθρου 269 του ν. 3463/2006 
(ΦΕΚ 114 /Α/8.6.2006) «Κύρωση του Κώδικα Δήμων και 
Κοινοτήτων». 

β) Τις διατάξεις της παρ. 10 του άρθρου 6 του ν. 2503/ 
1997 (ΦΕΚ 107 Α') «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδι¬ 
οίκηση και άλλες διατάξεις». 

γ) Τις διατάξεις της παρ. 3 του άρθρου 90 του 
π.δ. 63/2005 (ΦΕΚ 98 Α') «Κωδικοποίηση της νομοθεσί¬ 
ας για την Κυβέρνηση και τα κυβερνητικά όργανα που 
αφορούν τον έλεγχο των δαπανών που προκαλούν οι 
κανονιστικές διοικητικές πράξεις». 

2. Την υπ’ αριθ. 11233/1991 (ΦΕΚ 342/Β/22.5.1991) απόφα¬ 
ση του Νομάρχη Θεσσαλονίκης που αφορούσε τη σύ¬ 
σταση αμιγούς δημοτικής επιχείρησης με την επωνυμία 
«Δημοτική Κατασκευασπκή Επιχείρηση» στο Δήμο Σταυ¬ 
ρούπολης Νομού Θεσσαλονίκης, όπως τροποποιήθηκε 
και συμπληρώθηκε μεταγενέστερα με την υπ’ αριθμ. 
20144/1992 (ΦΕΚ 434/Β/7.7.1992) απόφαση του Νομάρ¬ 
χη Θεσσαλονίκης και την υπ’ αριθμ. 36780/97/16.1.1998 
(Φ.Ε.Κ. 105/Β/12.2.1998) απόφαση του Γ ενικού Γ ραμματέα 
Περιφέρειας Κεντρικής Μακεδονίας με την οποία και 
μετονομάστηκε «Δημοτική Επιχείρηση Τοπικής Ανάπτυ¬ 
ξης Σταυρούπολης (Δ.Ε.Τ.Α.Σ.)». 

3. Την υπ’ αριθμ. 583/2007 απόφαση του δημοτικού 
συμβουλίου Σταυρούπολης που αφορά τη λύση της 
ανωτέρω επιχείρησης. 

4. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας όπως αναδημοσιεύτηκε ΦΕΚ 1339/ 
τ.Β'/6.11.2000, τροποποιήθηκε και συμπληρώθηκε με 
την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας, αποφασίζουμε: 

Τη λύση της Δημοτικής Επιχείρησης Τοπικής Ανάπτυ¬ 
ξης Σταυρούπολης (Δ.Ε.Τ.Α.Σ.), την εκκαθάριση και τη 
μεταβίβαση των πάγιων περιουσιακών στοιχειών της 
στο Δήμο Σταυρούπολης. 

Το προσωπικό της επιχείρησης μεταφέρεται στο Δήμο 
Σταυρούπολης. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Σταυρούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
ΝΙΚΟΛΑΟΣ X. ΤΣΟΤΣΟΛΗΣ 


Αριθμ. 12199 (3) 

Τροποποίηση Ο.Ε.Υ. Δήμου Ζάρακα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθ. 10 του ν. 3584/2007 (ΦΕΚ 143/ 
τ.Α728.6.2007). 

2. Τις διατάξεις του ν. 2503/1997. 

3. Τις διατάξεις του ν. 2539/1997 

4. Τις διατάξεις του αρθρ. 90 του Κώδικα Νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο Πρώτο του π.δ. 63/2005 (ΦΕΚ 98). 

5. Την υπ’ αριθμ. 4707/29.4.1999 απόφαση Γ ενικού Γ ραμ¬ 
ματέα Περιφέρειας Πελ/σου, περί «Εγκρισης Ο.Ε.Υ. του 
Δήμου Ζάρακα» (ΦΕΚ 803/19.5.1999 τ.Β'). 

6. Την υπ’ αριθμ. 5/2007 απόφαση του ΔΣ του Δήμου 
Ζάρακα, περί τροποποίησης του Ο.Ε.Υ του Δήμου. 

7. Την υπ’ αριθμ. 19/2007 απόφαση του Υπηρεσιακού 
Συμβουλίου ΟΤΑ Νομού Λακωνίας άρθρ. 8 ν. 2307/1995, 
με την οποία γνωμοδοτεί θετικά υπέρ της τροποποίη¬ 
σης του ανωτέρω Ο.Ε.Υ 

8. Το υπ’ αριθμ. 58688/31.12.2004 έγγραφο του ΥΠΕΣ- 
ΔΔΑ, αποφασίζουμε: 

Εγκρίνουμε την υπ’ αριθμ. 5/2007 ΑΔΣ Δήμου Ζάρακα 
που αφορά την τροποποίηση του Ο.Ε.Υ του Δήμου, η 
οποία έχει ως εξής: 

Α. Συμπληρώνουμε το αρ. 4 του ΟΕΥ που έχει ψηφι¬ 
στεί με την 52/99 ΑΔΣ και έχει δημοσιευθεί στο ΦΕΚ 
803/τ.Β'/19.5.1999, και προσθέτουμε στην παράγραφο 4.3 
αυτού, υποπαράγραφο Β ως εξής: 

Β. ΣΥΝΕΡΓΕΙΟ ΥΔΡΕΥΣΗΣ ΑΠΟΧΕΤΕΥΣΗΣ 

- Φροντίδα καλής λειτουργίας και συντήρησης του 
συστήματος ύδρευσης αποχέτευσης 

- Καταμέτρηση της κατανάλωσης νερού και ενημέ¬ 
ρωση με τα σχετικά στοιχεία της οικονομικής υπηρε¬ 
σίας. 

Β. Στο άρθρο 9 του Κεφαλαίου Δ' του Ο.Ε.Υ α) Κα- 
ταργούνται η μία (1) θέση της κατηγορίας ΠΕ15 Ιατρών, 
ειδικότητας (Κτηνιάτρων) και η μία (1) θέση της κατηγο¬ 
ρίας ΔΕ 23 Ειδικού Προσωπικού, οι οποίες παραμένουν 
κενές και β) Δημιουργούνται πέντε (5) νέες θέσεις, οι 
οποίες ειδικότερα έχουν ως εξής: 

- ΠΕ 5 Μηχανολόγος Μηχανικός (1 θέση) 

- ΤΕ 13 Τεχνολογίας Γεωπονίας (1 θέση), η οποία θα 
πληρωθεί αφού καταργηθεί μετά την με οιοδήποτε τρό¬ 
πο αποχώρηση της τεχνολόγου Γεωπονίας που υπηρε¬ 
τεί στο Δήμο σε πρωσοποπαγή θέση. 

- ΤΕ 22 Διοίκησης μονάδων Τοπικής Αυτοδιοίκησης 
(μία θέση) 

- ΔΕ 28 Χειριστής μηχανημάτων (μία θέση) 

- ΔΕ 30 Τεχνιτών (μία θέση) 

Μετά την ανωτέρω τροποποίηση το άρθρο 9 του Ο.Ε.Υ 
του Δήμου διαμορφώνεται ως εξής: 

Άρθρο 9 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ' (εισαγωγικός), Γ, Β και Α (κα¬ 
ταληκτικός). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 
Τα προσόντα διορισμού του προσωπικού στις οργανι¬ 
κές θέσεις περιγράφονται στο π.δ. 37α/1987 και το π.δ. 
22/1990. Οι θέσεις που προβλέπονται ανά κατηγορία και 
κλάδο είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ _ ΘΕΣΕΙΣ 

ΠΕ 5 Μηχανολόγων Μηχανικών 1 (μία) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΤΕ 3 Τεχνολόγων Πολιτικών Μηχανικών 1 (μία) 

ΤΕ 13 Τεχνολογίας Γεωπονίας 1 (μία) 

ΤΕ 22 Διοίκησης Μονάδων 
Τοπικής Αυτ/σης 1 (μία) 

ΤΕ17 Διοικητικών Λογιστών 1 (μία) 


ΜΟΝΙΜΗ ΠΡΟΣΩΠΟΠΑΓΗΣ ΘΕΣΗ ΣΥΣΤΑΘΕΙΣΑ 
ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΟΥ ΑΡΘΡΟΥ 30 ΤΟΥ 
ν. 2738/1999 (ΦΕΚ Α' 180) ΚΑΙ ΑΡΘΡ. 29 ΠΑΡ. 3 ν. 2768/1999 
(Α' 273). 

ΚΛΑΔΟΣ _ ΘΕΣΕΙΣ 

ΤΕ 13 Τεχνολόγος Γεωπονίας 1 (μία) 

προσωποπαγής 

Η τακτική θέση ΤΕ 13 Τεχνολόγων Γ εωπονίας θα πλη¬ 
ρωθεί, αφού καταργηθεί η προσωποπαγής όμοια θέση, 
μετά την με οιοδήποτε τρόπο αποχώρηση της Τεχνο¬ 
λόγου Γεωπονίας υπαλλήλου που υπηρετεί στο Δήμο 
στην προσωποπαγή αυτή θέση 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ _ ΘΕΣΕΙΣ 

ΔΕ 38 Προσωπικού Η/Υ 1(μία) 

ΔΕ 28 Χειριστών Μηχανημάτων 1 (μία) 

ΔΕ 29 Οδηγών Αυτοκινήτων 1 (μία) 

ΔΕ 30 Τεχνιτών 1 (μία) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΚΛΑΔΟΣ _ ΘΕΣΕΙΣ 

ΥΕ16 Εργατών (καθαριότητας) 2 (Δύο) 

ΘΕΣΕΙΣ ΥΠΑΛΛΗΛΩΝ ΕΙΔΙΚΗΣ ΠΕΡΙΟΡΙΣΜΕΝΗΣ ΔΙΑ- 
ΒΑΘΜΙΣΗΣ (Β' Μέρους του ν. 1188/1981) 

ΚΛΑΔΟΣ _ ΘΕΣΕΙΣ 

ΔΕ 1 Διοικητικών 3 (τρεις) 

Ακροτελεύτιο Αρθρο 
Κάλυψη Δαπάνης 

Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Ζάρακα, για το τρέχον οικονομικό έτος, ποσού ύψους 
192.600,00 €, για την κάλυψη της μισθοδοσίας του υπάρ- 
χοντος προσωπικού καθώς και τριών ακόμη υπαλλήλων 
που πρόκειται να προσληφθούν. Η μελλοντική επιβάρυν¬ 
ση του προϋπολογισμού του Δήμου από την απόφαση 
αυτή, δεν είναι δυνατόν να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 5 Νοεμβρίου 2007 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 


(4) 

Χορήγηση άδειας άσκησης επαγγέλματος Κοινωνικού Λει¬ 
τουργού στην Κλαψινου Κωνσταντίνα του Αχιλλέα. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 6526/24.10.2007 απόφαση του Νο¬ 
μάρχη Αθηνών χορηγείται στην Κλαψινου Κωνσταντίνα 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 

-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην ΚΟΝΤΟΥΝΗ ΕΥΦΡΟΣΥΝΗ του ΝΙ¬ 
ΚΟΛΑΟΥ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 6537/24.10.2007 απόφαση του Νομάρ¬ 
χη Αθηνών χορηγείται στην ΚΟΝΤΟΥΝΗ ΕΥΦΡΟΣΥΝΗ 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 

-♦- 

, (δ) 

Πλαίσιο εποπτείας καλυμμένων ομολογιών που εκδίδο- 
νται από πιστωτικά ιδρύματα (οονθΓθά άοπάε). 

ΤΡΑΠΕΖΑ ΤΗΣ ΕΛΛΑΔΟΣ 
ΕΥΡΩΣΥΣΤΗΜΑ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
(Πράξη Διοικητή αριθμ. 2598/2.11.2007) 

Αφού έλαβε υπόψη: 

α) Τις διατάξεις του Καταστατικού της Τράπεζας της Ελ¬ 
λάδος και ειδικότερα το άρθρο 55Α αυτού, όπως ισχύει, 
β) το άρθρο 1 του ν. 1266/1982 «όργανα ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις», όπως ισχύει, 
γ) τις διατάξεις του ν. 3601/2007 «Ανάληψη και άσκηση 
δραστηριοτήτων από τα πιστωτικά ιδρύματα, επάρκεια 
ιδίων κεφαλαίων των πιστωτικών ιδρυμάτων και των 
επιχειρήσεων παροχής επενδυτικών υπηρεσιών και λοι¬ 
πές διατάξεις» και ειδικότερα το άρθρο 25 καθώς και το 
άρθρο 91 αυτού σχετικά με τις καλυμμένες ομολογίες, 
δ) τις διατάξεις της παρ. 4 του άρθρου 22 της Οδηγίας 
85/611/ΕΟΚ για τους Οργανισμούς Συλλογικών Επενδύ¬ 
σεων σε Κινητές Αξίας (ΟΣΕΚΑ), όπως ισχύει, καθώς και 
τις διατάξεις του εδαφίου (β) της παρ. 4 του άρθρου 
22 του ν. 3283/2004 με τις οποίες οι εν λόγω διατάξεις 
του κοινοτικού δικαίου ενσωματώθηκαν στην ελληνική 
νομοθεσία, 

ε) την ΠΔ/ΤΕ 2577/9.3.2006 «Πλαίσιο αρχών λειτουργί¬ 
ας και κριτηρίων αξιολόγησης της οργάνωσης και των 
Συστημάτων Εσωτερικού Ελέγχου των πιστωτικών και 
χρηματοδοτικών ιδρυμάτων και σχετικές αρμοδιότητες 
των διοικητικών τους οργάνων», όπως ισχύει, 
στ) την ΠΔ/ΤΕ 2588/20.8.2007 «Υπολογισμός Κεφα¬ 
λαιακών Απαιτήσεων έναντι του Πιστωτικού Κινδύνου 
σύμφωνα με την Τυποποιημένη Προσέγγιση», 
ζ) την ΠΔ/ΤΕ 2589/20.8.2007 «Υπολογισμός Κεφαλαια¬ 
κών Απαιτήσεων έναντι του Πιστωτικού Κινδύνου σύμ¬ 
φωνα με την Προσέγγιση Εσωτερικών Διαβαθμίσεων», 

η) την ανάγκη θέσπισης κατάλληλου πλαισίου για τις 
εκδόσεις από πιστωτικά ιδρύματα καλυμμένων ομο¬ 
λογιών που υπάγονται στο άρθρο 91 του ν. 3601/2007, 
αποφάσισε: 

Να καθορίσει τις προϋποθέσεις για την εποπτική ανα¬ 
γνώριση από την Τράπεζα της Ελλάδος εκδιδομένων 
από πιστωτικά ιδρύματα τίτλων ως καλυμμένων ομολο¬ 
γιών κατά τις διατάξεις του άρθρου 91 του ν. 3601/2007 
ως εξής: 

I. ΠΡΟΫΠΟΘΕΣΕΙΣ ΓΙΑ ΤΗΝ ΕΠΟΠΤΙΚΗ ΑΝΑΓΝΩΡΙΣΗ 
ΚΑΛΥΜΜΕΝΩΝ ΟΜΟΛΟΓΙΩΝ 

1. Τα πιστωτικά ιδρύματα προκειμένου να προβούν 
στην έκδοση καλυμμένων ομολογιών, σύμφωνα με το 
άρθρο 91 του ν. 3601/2007, οφείλουν να πληρούν τις 
κατωτέρω προϋποθέσεις: 

α) να διαθέτουν τις ελάχιστες απαιτήσεις των συστη¬ 
μάτων διαχείρισης κινδύνων και εσωτερικού ελέγχου, 
σύμφωνα με την ΠΔ/ΤΕ 2577/9.3.2006, όπως ισχύει: 

(ί) καταγεγραμμένη πολιτική και τις διαδικασίες με 
βάση τις οποίες η έκδοση καλυμμένων ομολογιών 
εντάσσεται στην Επιχειρησιακή Στρατηγική του πι¬ 
στωτικού ιδρύματος, ώστε να διασφαλίζεται η διαρκής 
υποστήριξη της εν λόγω δραστηριότητας, 

(μ) αναλυτική περιγραφή και σαφή καθορισμό των 
αρμοδιοτήτων και ορίων ευθύνης κάθε εμπλεκόμενης 
υπηρεσιακής μονάδας της τράπεζας, που θα στοιχει¬ 
οθετούν την ολοκληρωμένη υποστήριξη της έκδοσης 
καλυμμένων ομολογιών, 

(μι) απαραίτητη μηχανογραφική υποδομή για την υπο¬ 
στήριξη των σχετικών εργασιών, 

(ίν) προκαθορισμένη πολιτική για τον περιορισμό των 
αναλαμβανόμενων κινδύνων και κατάλληλους μηχανι¬ 
σμούς για τη διαχείριση των κινδύνων που απορρέουν 
από την έκδοση των τίτλων αυτών όπως του επιτοκι- 
ακού κινδύνου, του κινδύνου αντισυμβαλλομένου, του 
λειτουργικού κινδύνου, του συναλλαγματικού κινδύνου 
και του κινδύνου ρευστότητας, που θα πρέπει να πα- 
ρακολουθούνται στενά από την Επιτροπή Διαχείρισης 
Κινδύνων του πιστωτικού ιδρύματος. 

β) Το ύψος των Εποπτικών Ιδίων Κεφαλαίων σε ενοποι¬ 
ημένη βάση, να ανέρχεται κατά την έκδοση τουλάχιστον 
στο ποσό των ευρώ 500 εκατ. και ο Δείκτης Κεφαλαι¬ 
ακής Επάρκειας να διαμορφώνεται κατ’ ελάχιστον σε 
ποσοστό 9%. 

2. α) Το χαρτοφυλάκιο ασφαλείας που συνιστά το «κά¬ 
λυμμα», κατά την έννοια της παρ. 3 του άρθρου 91 του 
ν. 3601/2007, των εκδιδόμενων καλυμμένων ομολογιών, 
απαρτίζεται από οποιοδήποτε από τα στοιχεία ενεργη¬ 
τικού που προβλέπονται στην παρ. 8(β) του Τμήματος Β 
της ΠΔ/ΤΕ 2588/20.8.2007 «Υπολογισμός Κεφαλαιακών 
Απαιτήσεων έναντι του Πιστωτικού Κινδύνου σύμφωνα 
με την Τυποποιημένη Προσέγγιση», όπως ενδεικτικά, 
ενυπόθηκα στεγαστικά δάνεια, δάνεια με υποθήκη επί 
εμπορικών ακινήτων ή πλοίων και κρατικά χρεόγραφα. 
Ειδικά τα δάνεια που εξασφαλίζονται από ακίνητα που 
χρησιμοποιούνται ως κατοικίες ή από εμπορικά ακίνητα, 
σύμφωνα με τα οριζόμενα στην παρ. 8.β (ν) και (νί) του 
Τμήματος Β της ΠΔ/ΤΕ 2588/20.8.2007, συμπεριλαμβά- 
νονται στο «κάλυμμα», εφόσον τα ως άνω ακίνητα διέ- 
πονται από το ελληνικό δίκαιο. 

β) Στο «κάλυμμα» μπορεί να περιλαμβάνονται επίσης 
παράγωγα χρηματοοικονομικά μέσα υπό τις εξής προ¬ 
ϋποθέσεις: 


βα) χρησιμοποιούνται αποκλειστικά για την αντιστάθ¬ 
μιση του επιτοκιακού κινδύνου ή του συναλλαγματικού 
κινδύνου ή του κινδύνου ρευστότητας που ενέχουν τα 
στοιχεία ενεργητικού του «καλύμματος» βάσει σχετικής 
τεκμηρίωσης και 

ββ) ο αντισυμβαλλόμενος ανήκει σε μία από τις κάτωθι 
κατηγορίες: 

(ί) κεντρική κυβέρνηση ή κεντρική τράπεζα κράτους- 
μέλους της Ε.Ε. με συντελεστή στάθμισης 0%, 

(ϋ) περιφερειακή κυβέρνηση ή τοπική αρχή κράτους- 
μέλους της Ε.Ε., 

(ιϋ) διεθνής οργανισμός, τα ανοίγματα έναντι του οποί¬ 
ου σταθμίζονται με 0%, 

(ίν) Δημόσια Επιχείρηση ή Οργανισμός κράτους-μέ- 
λους της Ε.Ε., οι απαιτήσεις έναντι του οποίου αντι¬ 
μετωπίζονται από τις αρμόδιες αρχές ως ανοίγματα 
έναντι του δημοσίου, 

(ν) πιστωτικό ίδρυμα ή ΕΠΕΥ, τα ανοίγματα έναντι των 
οποίων έχουν πιστοληπτική αξιολόγηση, η οποία έχει 
αντιστοιχισθεί από την Τράπεζα τη Ελλάδος στην πρώ¬ 
τη βαθμίδα πιστωτικής ποιότητας. Η καθαρή παρούσα 
αξία των εν λόγω παραγώγων χρηματοοικονομικών μέ¬ 
σων, συνυπολογίζεται στο όριο του 15% επί του ονομα¬ 
στικού ποσού των ανεξόφλητων καλυμμένων ομολογιών 
σύμφωνα με το προβλεπόμενο σχετικό όριο της παρ. 
8.β.(ίν) του Τμήματος Β της ΠΔ/ΤΕ 2588/20.8.2007, 

(νί) κεντρικός αντισυμβαλλόμενος σε οργανωμένη 
αγορά. 

γ) Προκειμένου να συμπεριλαμβάνονται στο «κάλυμμα» 
στοιχεία ενεργητικού που τυχόν διέπονται από ξένο 
δίκαιο, θα πρέπει να υποβάλλεται στην Τράπεζα της Ελ¬ 
λάδος νομική επιβεβαίωση ότι η επ’ αυτών συσταθείσα 
εμπράγματη ασφάλεια, σύμφωνα με τα οριζόμενα στην 
παρ. 4 του άρθρου 91 του ν. 3601/2007, είναι έγκυρη, 
ισχυρή και εκτελεστή σύμφωνα με τις διατάξεις του 
οικείου δικαίου. 

3. Το σύνολο των στοιχείων ενεργητικού που συνι- 
στούν το «κάλυμμα», συμπεριλαμβανομένων των ως 
άνω παραγώγων χρηματοπιστωτικών μέσων, υπόκεινται 
στους όρους του Κεφαλαίου II της παρούσας πράξης. 

4. α) Η ονομαστική αξία των εκδιδομένων καλυμμένων 
ομολογιών πλέον των δεδουλευμένων τόκων δεν επι¬ 
τρέπεται, καθ’ όλη τη διάρκεια της έκδοσης, να υπερ¬ 
βαίνει το 95% της αξίας των στοιχείων ενεργητικού που 
αποτελούν το κάλυμμα, εξαιρουμένων των παραγώγων 
χρηματοοικονομικών μέσων για την αντιστάθμιση κιν¬ 
δύνων. Για τον υπολογισμό του ανωτέρω ορίου όλα τα 
στοιχεία ενεργητικού που συνιστούν το κάλυμμα θα 
αποτιμώνται στην ονομαστική αξία πλέον του τόκους. 

β) Η μετατροπή της αξίας των στοιχείων ενεργητικού 
που είναι εκφρασμένα σε ξένο νόμισμα θα πραγματο¬ 
ποιείται με βάση τη δημοσιευμένη από την Ευρωπαϊκή 
Κεντρική Τ ράπεζα συναλλαγματική ισοτιμία. 

5. Γ ια τη συστηματική παρακολούθηση της έκτασης 
της κάλυψης των καλυμμένων ομολογιών από τα στοι¬ 
χεία του χαρτοφυλακίου ασφαλείας, απαιτείται διενέρ¬ 
γεια ελέγχων, σε τριμηνιαία βάση, από το Διαχειριστή 
του χαρτοφυλακίου αυτού (εοΓνίοοή, κατά την έννοια 
του ν. 3156/2003, άρθρο 10, παράγραφοι 14 και 15, ο οποί¬ 
ος αναλαμβάνει την είσπραξη και εν γένει διαχείριση 
των στοιχείων ενεργητικού του καλύμματος. 

Ειδικότερα, επιβάλλεται να διενεργούνται οι κατωτέ¬ 
ρω έλεγχοι και να τηρούνται τα κάτωθι όρια: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


30873 


α) Η καθαρή παρούσα αξία των υποχρεώσεων που 
προκύπτουν από την έκδοση καλυμμένων ομολογιών 
έναντι των επενδυτών σε καλυμμένες ομολογίες και 
των εξασφαλιζομένων έναντι του καλύμματος δανει¬ 
στών, όπως ορίζονται στην παρ. 3 του άρθρου 91 του ν. 
3601/2007, να μην υπερβαίνει καθ’ όλη τη διάρκεια της 
έκδοσης, την καθαρή παρούσα αξία του συνόλου των 
στοιχείων ενεργητικού του καλύμματος, συμπεριλαμβα¬ 
νομένων των παραγώγων χρηματοοικονομικών μέσων 
που χρησιμοποιούνται για σκοπούς αντιστάθμισης των 
κινδύνων των στοιχείων αυτών. 

Η εν λόγω σχέση πρέπει να ισχύει και με την υπόθεση 
της παράλληλης μετατόπισης της καμπύλης αποδόσεων 
κατά 200 μονάδες βάσης. 

β) Το ποσό που αναλογεί στις καταβολές τόκων στους 
επενδυτές των καλυμμένων ομολογιών, να μην υπερ¬ 
βαίνει σε διάστημα δώδεκα (12) μηνών, το ποσό των 
τόκων που αναμένεται να εισπραχθούν από τα στοιχεία 
ενεργητικού που συνιστούν το κάλυμμα. Στον εν λόγω 
έλεγχο περιλαμβάνονται τα παράγωγα χρηματοοικονο¬ 
μικά μέσα για σκοπούς αντιστάθμισης κινδύνων. 

Σε περίπτωση που κατά τη διενέργεια των ως άνω 
τριμηνιαίων ελέγχων ή καθ’ οιανδήποτε στιγμή κατά τη 
διάρκεια της έκδοσης των καλυμμένων ομολογιών ο Δι¬ 
αχειριστής της έκδοσης διαπιστώσει ότι δεν τηρούνται 
τα σχετικά όρια, το πιστωτικό ίδρυμα υποχρεούται να 
προβεί στις απαραίτητες διορθωτικές ενέργειες για την 
άμεση αποκατάστασή τους. 

6. Σύμφωνα με την παρ. 5 του άρθρου 91 του ν. 3601/ 
2007, τα ενυπόθηκα στεγαστικά δάνεια και τα λοιπά 
στοιχεία ενεργητικού που αποτελούν το κάλυμμα των 
καλυμμένων ομολογιών δύνανται να υποκαθίστανται 
από άλλα στοιχεία ενεργητικού της εκδότριας τρά¬ 
πεζας, στην περίπτωση των άμεσων εκδόσεων ή της 
εγγυήτριας τράπεζας, στην περίπτωση των εκδόσεων 
μέσω Εταιρειών Ειδικού Σκοπού με βάση προκαθορι¬ 
σμένα κριτήρια καταλληλότητας. Επιπλέον των στοι¬ 
χείων ενεργητικού που προβλέπονται στην παρ. 8(β) 
του Τμήματος Β της ΠΔ/ΤΕ 2588/20.8.2007, τα στοιχεία 
ενεργητικού του καλύμματος μπορεί να υποκαθίστανται 
ή να συμπληρώνονται από «εμπορεύσιμα περιουσιακά 
στοιχεία» όπως ορίζονται στην ΠΣΝΠ 54/27.2.2004 «Μέσα 
και διαδικασίες εφαρμογής της νομισματικής πολιτικής 
από την Τράπεζα της Ελλάδος», όπως ισχύει. Η υποκα¬ 
τάσταση ή συμπλήρωση των στοιχείων του καλύμματος 
από τα εν λόγω στοιχεία ενεργητικού επιτρέπεται απο¬ 
κλειστικά για το ποσό κατά το οποίο η ονομαστική αξία 
των περιουσιακών στοιχείων του καλύμματος πλέον 
των δεδουλευμένων τόκων, υπερβαίνει την ονομαστική 
αξία των εκδοθέντων καλυμμένων ομολογιών πλέον των 
δεδουλευμένων τόκων. 

7. Η εκάστοτε επανεκτίμηση της αξίας των υπέγγυων 
ακινήτων των δανείων που περιλαμβάνονται στο κάλυμ¬ 
μα θα πραγματοποιείται όπως προβλέπεται στην παρ. 
10(δ) του Τμήματος Ε της ΠΔ/ΤΕ 2588/20.8.2007. 

8. Τα αποτελέσματα των ελέγχων επί των διαδικα¬ 
σιών και των ορίων που αναφέρονται στις παρ. 4 έως 
6 ανωτέρω θα πρέπει να ελέγχονται, σε ετήσια βάση, 
από ορκωτό ελεγκτή - λογιστή, ανεξάρτητο από τους 
τακτικούς ελεγκτές της εκδότριας τράπεζας ή της εγγυ- 
ήτριας τράπεζας, στην περίπτωση έμμεσης έκδοσης. 

9. Για τη διασφάλιση τόσο των επενδυτών σε καλυμ¬ 
μένες ομολογίες και των εξασφαλιζομένων έναντι του 


καλύμματος δανειστών ως προς τα δικαιώματά τους επί 
των στοιχείων ενεργητικού του καλύμματος όσο και της 
εκδότριας ή εγγυήτριας τράπεζας, θα πρέπει να ορίζε¬ 
ται Θεματοφύλακας (ΤιτιεΙθθ) με σαφώς καθορισμένες 
υποχρεώσεις έναντι των ομολογιούχων. 

10. Η έναρξη διαδικασιών αφερεγγυότητας της εκδό- 
τριας ή εγγυήτριας τράπεζας, σύμφωνα με τα προβλε- 
πόμενα στην παρ. 7 του άρθρου 91 του ν. 3601/2007, δεν 
θα πρέπει να συνεπάγεται την υποχρεωτική αποπληρω¬ 
μή των καλυμμένων ομολογιών. Επιπλέον, θα πρέπει να 
προβλέπεται αντικατάσταση του Διαχειριστή της έκδο¬ 
σης, σύμφωνα με την παρ. 9 του άρθρου 91 του ως άνω 
νόμου και η συνέχιση της εξυπηρέτησης των ομολογιών 
για όσο διάστημα το χαρτοφυλάκιο ασφαλείας επαρκεί 
για το σκοπό αυτό. Οι επενδυτές διατηρούν πάντως το 
δικαίωμα να ζητήσουν την αποπληρωμή από τα περι¬ 
ουσιακά στοιχεία που συγκαταλέγονται στο κάλυμμα. 
Σε κάθε περίπτωση επί των στοιχείων ενεργητικού της 
εκδότριας ή εγγυήτριας τράπεζας, οι ομολογιούχοι και 
οι εξασφαλιζόμενοι έναντι του καλύμματος δανειστές 
θα πρέπει να έχουν ισοδύναμα δικαιώματα (ραπ-ραεευ) 
με αυτά που αναλογούν στους καταθέτες και λοιπούς 
επενδυτές σε πλήρους εξασφάλιση τίτλους εκδόσεώς 
της για όσες τυχόν απαιτήσεις τους δεν ικανοποιηθούν 
από τα περιουσιακά στοιχεία που συγκαταλέγονται στο 
κάλυμμα. 

11. Ειδικώς, και κατ’ απόκλιση προς τα ανωτέρω, η 
έναρξη πτωχευτικής διαδικασίας της εγγυήτριας τράπε¬ 
ζας επί εκδόσεώς σύμφωνα με την παρ. 10 του άρθρου 
91 του ν. 3601/2007, έχει ως συνέπεια να καταστούν 
τα ποσά που οφείλονται στους ομολογιούχους αυτούς 
από την εγγυήτρια τράπεζα απαιτητά, χωρίς όμως να 
συνεπάγεται κατ’ ανάγκη την πρόωρη αποπληρωμή των 
ομολογιών αλλά τη διάθεση των ποσών σύμφωνα με 
τους όρους του ομολογιακού δανείου. 

12. Προκειμένου οι εκδόσεις ομολογιών σύμφωνα με 
την παρ. 10 του άρθρου 91 του ν. 3601/1.8.2007 να ανα- 
γνωρισθούν για τους σκοπούς εφαρμογής του κεφ. III 
της παρούσας ως καλυμμένες ομολογίες, θα πρέπει η 
Εταιρεία Ειδικού Σκοπού να έχει υπαχθεί στις διατάξεις 
του άρθρου 32 του ν. 3601/2007 περί μερικής ενοποίησης 
(εοίο οοηδοΐίάαΐίοη). 

II ΛΟΙΠΟΙ ΟΡΟΙ 

1. Προκειμένου να μην διακυβεύονται τα συμφέροντα 
των καταθετών της εκδότριας ή εγγυήτριας τράπεζας 
σε περίπτωση πτώχευσης ή εκκαθάρισής της έναντι της 
προνομιακής και αποκλειστικής πρόσβασης (πηρ ίοηοίπρ) 
των κομιστών των καλυμμένων ομολογιών σε σημαντικού 
ποσοστού υψηλής ποιότητας στοιχεία ενεργητικού της 
εκδότριας ή εγγυήτριας τράπεζας, ορίζονται τα εξής: 

α) Ως «διαθέσιμα στοιχεία ενεργητικού», για τους σκο¬ 
πούς της παραγράφου β) κατωτέρω, νοούνται τα στοι¬ 
χεία ενεργητικού της εκδότριας ή εγγυήτριας τράπεζας 
σε ατομική βάση με εξαίρεση: 

(ί) τις απαιτήσεις που έχουν μεταβιβασθεί σε Εταιρία 
Ειδικού Σκοπού με βάση το άρθρο 10 του ν. 3156/2003, 
(ϋ) τα στοιχεία που αποτελούν υποκείμενο μέσο συμ¬ 
φωνιών αγοράς και επαναπώλησης (ΓονοΓεο τοροε), 

(ιϋ) τα δεσμευμένα υπέρ τρίτων στοιχεία, 
β) Στις περιπτώσεις που το σύνολο των στοιχείων 
ενεργητικού του καλύμματος υπερβαίνει σημαντικά πο¬ 
σοστό 20% των «διαθεσίμων στοιχείων του ενεργητικού» 
της εκδότριας τράπεζας ή της εγγυήτριας τράπεζας σε 

ατομική βάση, θα εξετάζεται από την Τράπεζα της Ελλά¬ 
δος το ενδεχόμενο επιβολής κεφαλαιακών απαιτήσεων 
στο πλαίσιο της ΠΔ/ΤΕ 2595/20.8.2007 «Καθορισμός των 
κριτηρίων που πρέπει να διέπουν τη Διαδικασία Αξιολό¬ 
γησης Επάρκειας Εσωτερικού Κεφαλαίου (ΔΑΕΕΚ) των 
Πιστωτικών Ιδρυμάτων και της Διαδικασίας Εποπτικής 
Αξιολόγησης (ΔΕΑ) από την Τράπεζα της Ελλάδος» λαμ- 
βανομένων υπόψη και ποιοτικών κριτηρίων, όπως: 

(ί) η τυχόν ουσιαστική επιδείνωση της μέσης ποιότη¬ 
τας των «διαθεσίμων» στοιχείων του ενεργητικού του 
πιστωτικού ιδρύματος που απομένουν μετά την έκδοση 
των καλυμμένων ομολογιών (που θα είχε ως αποτέλε¬ 
σμα να τεθούν οι καταθέτες σε σχέση με τους πιστωτές 
του σε θέση υποδεέστερη από αυτήν που βρίσκονταν 
πριν την έκδοση των καλυμμένων ομολογιών), 

(μ) ο συσχετισμός της ενίσχυσης της ρευστότητας της 
εκδότριας ή εγγυήτριας τράπεζας με την τυχόν πιστο- 
ληπτική αναβάθμισή της ή γενικότερα τη διαμόρφωση 
θετικότερων προοπτικών της στην τραπεζική αγορά, 
(μι) η διενέργεια και τα αποτελέσματα δυναμικού χα¬ 
ρακτήρα ελέγχων επιπλέον των οριζομένων στην παρ. 
5 του Κεφαλαίου I της παρούσας για τη διασφάλιση 
της επάρκειας των στοιχείων ενεργητικού του καλύμ¬ 
ματος. 

2. Τα ενδιαφερόμενο για την έκδοση καλυμμένων ομο¬ 
λογιών πιστωτικά ιδρύματα σύμφωνα με τους όρους 
της παρούσας πράξης, υποβάλλουν ένα μήνα πριν την 
ημερομηνία έκδοσης ή την ημερομηνία έναρξης του 
προγράμματος (εφόσον δημιουργείται πρόγραμμα για 
τις εκδόσεις καλυμμένων ομολογιών), σχετικό αίτημα 
στην Τράπεζα της Ελλάδος (Διεύθυνση Εποπτείας Πι¬ 
στωτικού Συστήματος) συνοδευόμενο από: 

α) την απόφαση για την έκδοση των καλυμμένων ομο¬ 
λογιών εγκεκριμένη από το Διοικητικό Συμβούλιο (Δ.Σ.), 
που θα περιλαμβάνει αναλυτικά τους όρους και τα χα¬ 
ρακτηριστικά των προς έκδοση καλυμμένων ομολογιών, 
καθώς και την επιβεβαίωση του Δ.Σ. του πιστωτικού 
ιδρύματος ότι πληρούνται όλες οι απαραίτητες προϋ¬ 
ποθέσεις για την έκδοση των καλυμμένων ομολογιών, 
β) αναλυτική παρουσίαση της εσωτερικής οργάνωσης 
του πιστωτικού ιδρύματος για την έκδοση καλυμμένων 
ομολογιών και τις πολιτικές ελέγχου και διαχείρισης 
κινδύνων που απορρέουν από το χαρτοφυλάκιο ασφα¬ 
λείας των προς έκδοση καλυμμένων ομολογιών, 
γ) την απόφαση σχετικά με την επιλογή του Διαχει¬ 
ριστή και του θεματοφύλακα των καλυμμένων ομολο¬ 
γιών και του υπεύθυνου για τον έλεγχο των σχετικών 
ελέγχων ορκωτού ελεγκτή - λογιστή, 
δ) τη σύνθεση των στοιχείων ενεργητικού του καλύμ¬ 
ματος και τα χαρακτηριστικά των ενυπόθηκων δανείων 
όπως ενδεικτικά το δείκτη αξίας δανείου προς αξία ενυ¬ 
πόθηκου ακινήτου (Ιοαη Ιο ναΐυο- ΙΤν) και τη γεωγραφική 
κατανομή δανείων και τα κριτήρια καταλληλότητας των 
αποδεκτών στοιχείων ενεργητικού όπως, ενδεικτικά το 
μέγιστο επιτρεπτό αριθμό ημερών καθυστέρησης, 
ε) αναλυτική περιγραφή των παραγώγων χρηματοπι¬ 
στωτικών μέσων που περιλαμβάνονται στο κάλυμμα για 
την αντιστάθμιση κάθε επιμέρους κινδύνου, 
στ) τα αποτελέσματα των ελέγχων που αναφέρονται 
στις παρ. 4 και 5 του Κεφαλαίου I, βάσει των πλησιέστε- 
ρων κατά το δυνατόν στοιχείων στην προγραμματισμέ¬ 
νη από το πιστωτικό ίδρυμα ημερομηνία έκδοσης. 

3. Κατά την έκδοση καλυμμένων ομολογιών στο πλαί¬ 


σιο προγράμματος του οποίου οι όροι έχουν ήδη εγκρι- 
θεί από την Τράπεζα της Ελλάδος, τα ενδιαφερόμενο 
πιστωτικά ιδρύματα υποβάλλουν στην Τράπεζα της 
Ελλάδος, μία εβδομάδα πριν την ημερομηνία έκδοσης, 
τα αναφερόμενα στα εδάφια (γ) έως (στ) της ανωτέρω 
παρ. 2. Η πληροφόρηση που αναφέρεται στο εδάφιο 
(α) γνωστοποιείται στην Τράπεζα της Ελλάδος εφόσον 
υπάρξουν αλλαγές στους όρους του προγράμματος, οι 
οποίες χρήζουν έγκρισης του Δ.Σ. της τράπεζας. 

III. ΣΤΑΘΜΙΣΗ ΘΕΣΕΩΝ ΣΕ ΚΑΛΥΜΜΕΝΕΣ ΟΜΟΛΟ¬ 
ΓΙΕΣ 

1. Τα πιστωτικά ιδρύματα που εφαρμόζουν την Τυπο¬ 
ποιημένη Μέθοδο για τον υπολογισμό των κεφαλαιακών 
απαιτήσεων έναντι του πιστωτικού κινδύνου, εφαρμό¬ 
ζουν στις επενδύσεις τους σε καλυμμένες ομολογίες 
τους συντελεστές στάθμισης που προβλέπονται στην 
παρ. 14 του Τμήματος Ε της ΠΔ/ΤΕ 2588/20.8.2007 σύμ¬ 
φωνα με τα οριζόμενα στην παρ. 8 του Τμήματος Β της 
ίδιας πράξης. 

2. Τα πιστωτικά ιδρύματα που εφαρμόζουν την Προ¬ 
σέγγιση Εσωτερικών Διαβαθμίσεων για τον υπολογισμό 
των κεφαλαιακών απαιτήσεων έναντι του πιστωτικού 
κινδύνου, δύνανται να χρησιμοποιούν για την Ποσοστι¬ 
αία Ζημιά σε Περίπτωση Αθέτησης (1_ΘΩ) τις τιμές που 
ορίζονται στις παρ. 59 (δ) και (ε) του Τμήματος Ε3 της 
ΠΔ/ΤΕ 2589/20.8.2007. Επίσης οι εν λόγω επενδύσεις 
υπάγονται στις μόνιμες εξαιρέσεις της παρ.16 της Ενό¬ 
τητας I της προαναφερθείσας πράξης. 

IV. ΥΠΟΧΡΕΩΣΕΙΣ ΓΝΩΣΤΟΠΟΙΗΣΗΣ ΣΤΟΙΧΕΙΩΝ 

1. Στην Τράπεζα της Ελλάδος (Διεύθυνση Εποπτείας 
Πιστωτικού Συστήματος) θα κοινοποιούνται, μέχρι τέλος 
Μαρτίου έκαστου έτους, με στοιχεία τέλους Δεκεμβρίου 
του προηγούμενου έτους, τα ακόλουθα: 

α) Τα ελεγμένα από τον ορκωτό ελεγκτή - λογιστή 
αποτελέσματα που θα προκύπτουν από τη διενέργεια 
των ελέγχων της παρ. 5 του Κεφαλαίου I της παρούσας 
και την παρακολούθηση των διαδικασιών και ορίων που 
αναφέρονται στις παρ. 4 και 6 του ως άνω Κεφαλαίου 
με αναλυτική παρουσίαση των στοιχείων, μεθόδων και 
παραμέτρων που χρησιμοποιήθηκαν. 

β) Αναλυτικά, τα στοιχεία ενεργητικού του «καλύμμα¬ 
τος» που να επιβεβαιώνουν την τήρηση του ορίου που 
τίθεται στην παρ. 4 του Κεφαλαίου I της παρούσας, 
καθώς και τη σχετική με την επανεκτίμηση της αξίας 
των υπεγγύων ακινήτων των ενυπόθηκων στεγαστικών 
και λοιπών δανείων πληροφόρηση σύμφωνα με την παρ. 
7 του ιδίου Κεφαλαίου, 
γ) Τα ακόλουθα στοιχεία και πληροφορίες: 

(ί) μέσο σταθμικό επιτόκιο ανά κατηγορία στοιχείων 
ενεργητικού και μέσο σταθμικό επιτόκιο του συνόλου 
των στοιχείων ενεργητικού του «καλύμματος», 

(ϋ) την αξία των υπέγγυων ακινήτων των ενυπόθηκων 
στεγαστικών και λοιπών δανείων, 

(ίϋ) τεκμηρίωση της επιλεγμένης πολιτικής αντιστάθ¬ 
μισης με λεπτομερή ανάλυση του βαθμού αποτελεσμα- 
τικότητας αυτής, 

(ίν) Πίνακας Ασυμφωνίας Προθεσμιών Λήξης των κα¬ 
λυμμένων ομολογιών και των αντίστοιχων στοιχείων 
ενεργητικού του καλύμματος και των παραγώγων. 

2. Επίσης, τα πιστωτικά ιδρύματα θα κοινοποιούν στην 
Τράπεζα της Ελλάδος, εντός 30 ημερών από τη λήξη 

κάθε τριμήνου, με στοιχεία τέλους α’, β’ και γ’ τριμήνου 
κάθε έτους, συνοπτική πληροφόρηση σχετικά με τα 
αποτελέσματα από τη διενέργεια των ελέγχων των 
παρ. 4 και 5 του Κεφαλαίου I της παρούσας. 

V. ΥΠΟΧΡΕΩΣΕΙΣ ΔΗΜΟΣΙΟΠΟΙΗΣΗΣ ΣΤΟΙΧΕΙΩΝ 

Στο πλαίσιο του άρθρου 25 του ν. 3601/2007, τα πι¬ 
στωτικά ιδρύματα που εκδίδουν καλυμμένες ομολογίες 
άμεσα ή μέσω εταιρειών ειδικού σκοπού οφείλουν να 
δημοσιοποιούν στις τριμηνιαίες και ετήσιες Οικονομικές 
Καταστάσεις, καθώς και μέσω του ιστοχώρου της στο 
διαδίκτυο, τις ακόλουθες πληροφορίες: 

1. Ονομαστική και καθαρή παρούσα αξία των καλυμ¬ 
μένων ομολογιών και των στοιχείων ενεργητικού που 
συνιστούν το χαρτοφυλάκιο ασφαλείας, με αναφορά 
της καθαρής παρούσας αξίας των παραγώγων χρημα¬ 
τοοικονομικών μέσων που χρησιμοποιούνται για αντι¬ 
στάθμιση κινδύνων. 

2. Ποσοστιαία ανάλυση των παραγώγων χρηματοοικο¬ 
νομικών μέσων που περιλαμβάνονται στο χαρτοφυλάκιο 
ασφαλείας, ανά κατηγορία αντισυμβαλλομένου. 

3. Ανάλυση ληκτότητας των στοιχείων που συνιστούν 
το χαρτοφυλάκιο ασφαλείας σε όρους ονομαστικής 
αξίας και διάκριση αυτών που είναι εκφρασμένα σε 
ευρώ και ξένο νόμισμα. 

4. Συνολική αξία των εισπρακτέων τόκων των δανείων 
που περιλαμβάνονται στο χαρτοφυλάκιο ασφαλείας και 
έχουν αθέτηση πληρωμών άνω των 90 ημερών. 

Στα ανωτέρω πληροφοριακά στοιχεία, θα πρέπει επί¬ 
σης να παρατίθενται συγκριτικά στοιχεία του αντίστοι¬ 
χου τριμήνου του προηγούμενου έτους. 

VI. ΛΟΙΠΕΣ ΔΙΑΤΑΞΕΙΣ 

Εξουσιοδοτείται η Διεύθυνση Εποπτείας Πιστωτικού 
Συστήματος της Τράπεζας της Ελλάδος να παρέχει 
οδηγίες και διευκρινίσεις για την εφαρμογή της πα¬ 
ρούσας πράξης. 

Από τις διατάξεις της πράξης αυτής δεν προκαλείται 
δαπάνη σε βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 

ΝΙΚΟΛΑΟΣ ΓΚΑΡΓΚΑΝΑΣ 

-♦- 

(7) 

Τροποποίηση της ΠΔ/ΤΕ 2474/31.5.2001, όπως ισχύει, για 
την κατάργηση του ανωτάτου ορίου παροχής πιστώ¬ 
σεων από πιστωτικά ιδρύματα και μέλη του Χρημα¬ 
τιστηρίου Αθηνών για τη διενέργεια χρηματιστηρι¬ 
ακών συναλλαγών. 

ΤΡΑΠΕΖΑ ΤΗΣ ΕΛΛΑΔΟΣ 
ΕΥΡΩΣΥΣΤΗΜΑ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
(Πράξη Διοικητή αριθμ. 2599/2.11.2007) 

Αφού έλαβε υπόψη: 

α) τις διατάξεις του Καταστατικού της Τράπεζας της 
Ελλάδος και ειδικότερα το άρθρο 55Α, όπως ισχύει, 


β) τις διατάξεις του άρθρου 1 του ν. 1266/82 «Όργανα 
ασκήσεως της νομισματικής, πιστωτικής και συναλλαγ¬ 
ματικής πολιτικής και άλλες διατάξεις», 
γ) τα άρθρα 1 έως 6 του ν. 2843/2000 «Εκσυγχρονισμός 
των χρηματιστηριακών συναλλαγών, εισαγωγή εταιριών 
επενδύσεων στην ποντοπόρο ναυτιλία στο Χρηματιστή¬ 
ριο Αξιών Αθηνών και άλλες διατάξεις», όπως ισχύει, 
δ) την ΠΔ/ΤΕ 2474/31.5.2001, όπως ισχύει σχετικά με 
την παροχή πιστώσεων από πιστωτικά ιδρύματα και 
μέλη του Χρηματιστηρίου Αθηνών (Χ.Α.) για τη διενέρ¬ 
γεια χρηματιστηριακών συναλλαγών, με την οποία κα¬ 
θορίστηκε, μεταξύ άλλων, στο ποσό του 1.000.000 ευρώ, 
ανά πελάτη, το ανώτατο όριο παροχής πιστώσεων από 
μέλη του Χ.Α. και πιστωτικά ιδρύματα, μη μέλη του Χ.Α., 
για τη διενέργεια χρηματιστηριακών συναλλαγών, 
ε) το 826/17.5.2006 έγγραφο της Τράπεζας της Ελ¬ 
λάδος με το οποίο έχει διευκρινιστεί ότι οι χρημα¬ 
τοδοτήσεις για αγορά ομολόγων, δεν υπάγονται στο 
πεδίο εφαρμογής της πιο πάνω πράξης, όπως και οι 
περιπτώσεις χρηματοδότησης αγοράς μετοχών που 
υπάγονται στην ΠΔ/ΤΕ 2459/17.3.2000, όπως ισχύει, και 
έχουν εξαιρεθεί ρητά με βάση το υπό στοιχείο (β) της 
παρ. 2 του κεφ. Α της πιο πάνω πράξης, 
στ) την υπ' αριθμ. 5/436/26.7.2007 απόφαση του Διοικη¬ 
τικού Συμβουλίου της Επιτροπής Κεφαλαιαγοράς, με την 
οποία διατυπώνει τη γνώμη του για την κατάργηση του 
ανωτάτου ορίου παροχής πιστώσεων από μέλη του Χ.Α., 
ανά πελάτη, σύμφωνα με την προβλεπόμενη στο υπό 
στοιχείο (δ) της παρ. 2 του άρθρου 6 του ν. 2843/2000 
σχετική εξουσιοδότηση, 

ζ) τη σχετική εισήγηση της Διεύθυνσης Εποπτείας 
Πιστωτικού Συστήματος της Τράπεζας της Ελλάδος, 
η) τη σκοπιμότητα σταδιακής απελευθέρωσης του 
ως άνω πλαισίου ενόψει των νέων συνθηκών που δια¬ 
μορφώνονται στην αγορά μετά από την ενσωμάτωση 
στο ελληνικό δίκαιο της Οδηγίας 2006/48/ΕΚ για την 
κεφαλαιακή επάρκεια των πιστωτικών ιδρυμάτων και 
των Εταιρειών Παροχής Επενδυτικών Υπηρεσιών και της 
Οδηγίας 2004/39/ΕΚ για τις αγορές χρηματοπιστωτικών 
μέσων, με τους ν. 3601/2007 και 3606/2007, αντίστοιχα, 
αποφάσισε τα εξής: 

Τροποποιούνται οι διατάξεις του στοιχείου (α) της 
παρ. 1 του κεφ. Α της ΠΔ/ΤΕ 2474/31.5.2001, όπως ισχύουν 
και καταργείται το ανώτατο όριο παροχής πιστώσεων, 
ανά πελάτη, από μέλη του Χρηματιστηρίου Αθηνών 
(Χ.Α.), καθώς και από πιστωτικά ιδρύματα, μη μέλη του 
Χρηματιστηρίου Αθηνών, για τη διενέργεια συναλλαγών 
στο Χ.Α., σύμφωνα με τα ισχύοντα. 

Κατά τα λοιπά οι διατάξεις της ΠΔ/ΤΕ 2474/31.5.2001, 
όπως ισχύει, παραμένουν αμετάβλητες. 

Με την πράξη αυτή δεν προκαλείται δαπάνη σε βάρος 
του κρατικού προϋπολογισμού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 

ΝΙΚΟΛΑΟΣ ΓΚΑΡΓΚΑΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙβΓπβΙ: Η«ρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΗΛ. 210 52 79 000 ΤΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·θί.ατ - ί-ιτίθίΙ: ννίΙ)ίΠ 35 ΐ 6 ΐ 56 Τ@ί(^Γ 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 






























